《题张仲寅甘老堂》
宋代·曾丰

功名镜里犹黑头，谁子速之营菟裘。
四朝元老人姓周，扫三在菟蟠蛟虬。
元老之门几从游，天上公子第一流。
十论较之过秦优，记室有劳无束修。
郊霈异恩小相酬，过而睨之海中沤。
从渠进进吾休休，胸中一壑复一丘。
酒发诗豪不宜搜，风月自与毫端谋。
木奴竹君岁所收，不翅汉家千户侯。
归哉老矣余何求，舐蜜啖蔗味悠悠，
孤松野鹤无春秋。

作者简介：（1142—?）乐安人，菟幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。